news_article: jääkiekko
  Jokerit piti päät kylmänä
  Turku, 13. 4. (STT)
  Jokerit oli hätää kärsimässä ottelun viimeisessä erässä kun TPS ajoi hurjalla painolla 1–2-tappiotilannetta kiinni. Ajassa 55.42 helsinkiläisluotsi Hannu Aravirta otti aikalisän.
  — Pelaajat alkoivat hokea yhtäkkiä, että viis minuuttia, viis minuuttia. Siinä vaiheessa katsoimme valmennusjohdossa parhaaksi ottaa aikalisän. Sen aikana teroitettiin pojille, että nyt pelataan vaihto kerrallaan eikä hoeta kelloa. Ajatukset oli koko joukkueella jossain pelikellon tasalla katon korkeudella, naureskeli helpottunut Aravirta ottelun jälkeen.
  Aravirta piti ottelua finaalisarjan tähän asti tiukimpana vääntönä.
  – Nyt kiekko pomppi meille. Tämä olisi voinut päättyä miten päin vain, sillä tämä oli varsinainen trilleri. Meidän tilastointimme mukaan kummallakin joukkueella oli suunnilleen yhtä paljon tilanteita, antoi valmentaja tunnustusta turkulaisille.
  – Viimeisen minuutin aikana TPS:llä oli ainakin kolme tekopaikkaa. Onneksi Ari Sulander kesti. Hän pelasi taas loistavan ottelun, kehui Aravirta.
  Jokereitten valmentaja ei uskaltanut vielä povata, että jääkiekko Suomessa loppuu ensi torstaina Helsingissä.
  – Tosiasia on, että kotijää on kyllä liukkaampi. Vähän näissä otteluissa on kuitenkaan kotikentällä merkitystä, pohti Aravirta otsa rypyssä.
  Turun Palloseuran Vladimir Jursinov nieli tappion kuin venäläinen valmentaja konsanaan.
  – Molemmat joukkueet pelasivat erittäin hyvin. Tämä oli näistä kolmesta ottelusta ehdottomasti paras. Omaa joukkuetta en hauku, sillä se taisteli viimeiseen sekuntiin asti. Sulander oli vain liian taitava, tunnusti Jursinov Jokeri-veskarin taidot.
  – Nyt on yksi päivä aikaa analysoida tämä ottelu. Ei mestaruus vielä ole ratkennut, muistutti Jursinov.(STT)
  jtv
  
events.event_id: E1 E2 E3 E4 E5 E6 E7 E8
events.event_type: game result penalty penalty goal goal goal saves saves
events.text: TPS kärsi 1–2 -tappion Jokereille. Ottelun viimeisen erän puolivälissä Jokerit pääsi 1–2 -johtoasemaan. Ari Sulander pelasi ottelussa 32 torjuntaa.
events.home_team: TPS
events.guest_team: Jokerit
events.score: 1–2 1–0 1–1 1–2
events.periods: 0–0 1–1 0–1
events.features: power play
events.player: Toni Sihvonen Antti Törmänen Jere Lehtinen Timo Saarikoski Rami Koivisto Jouni Rokama Ari Sulander
events.assist: Marko Jantunen Saku Koivu
events.assist: Kari Martikainen Juha Lind
events.assist: Timo Norppa Jali Wahlsten
events.team: home guest home guest guest home guest
events.team_name: TPS Jokerit TPS Jokerit Jokerit TPS Jokerit
events.time: 18.03 28.27 29.39 35.03 50.4
events.penalty_minutes: 2 2
events.saves: 23 32